《咏城堑中荷诗》
南北朝·祖孙登

白水丽金扉，青荷承日晖。叶似环城盖，香乱上桥衣。

岸高知水落，影合见菱稀。犹疑涉江处，空望采莲归。

作者简介：祖孙登（生卒年不详），仕于南朝陈，曾为记室，为司空侯安都门客。太建初，与张正见、徐伯阳、李爽、贺彻、阮卓、王由礼等以文为友，游宴赋诗，由徐伯阳编为《文会诗》三卷（已佚），盛传一时，今存诗九首。